TÖÖVÕTULEPING nr 1-18/174

(hiliseima digitaalallkirja kuupäev)

**Riigimetsa Majandamise Keskus**, keda esindab RMK juhatuse 01.07.2008. a otsusega nr 1-32/52 kinnitatud RMK taimla- ja seemnemajandusosakonna põhimääruse punkt 4.3.8 alusel osakonna juhataja Esko Krinal, edaspidi **Tellija,** ühelt poolt, ja

**Eesti Maaülikool***,* keda esindab 03.04.2018 volikirja 1-9.RR/101 alusel metsandus- ja maaehitusinstituudi direktor Toomas Timmusk, edaspidi **Töövõtja**, teiselt poolt, keda nimetatakse edaspidi **Pool** või ühiselt **Pooled**,

sõlmisid käesoleva lepingu, edaspidi **Leping,** alljärgnevas:

1. **Lepingu objekt**
   1. Lepinguga Tellija tellib ja Töövõtja kohustub läbi viima rakendusuuringu vastavalt 20. novembril esitatud projektitaotlusele „**Metsapuude parendamise programmi raames järglaskatsealade rajamine ja mõõdistamine 2019-2023“** (edaspidi nimetatud **Töö**).
   2. Tehtud Töö peab vastama järgmistele tingimustele:
      1. Männi järglas- ja võrdluskatsealadel asendustaimede istutamine 2019 ja 2020 aastal (ca 3000 kuni 4000 taime).
      2. Männi järglaskatsealadel katsepuude kõrguse ja diameetri mõõtmine ning kvaliteediomaduste hindamine. Aastatel 2020 kuni 2023 mõõtmine ja hindamine 2012 kuni 2015 istutatud katseblokkides (ca 36 900 puud) ja kõrguse mõõtmine võrdluskatse aladel. Aastatel 2019 ja 2020 kõrguste mõõtmine 2016 ja 2017 aastal istutatud katseblokkides (ca 18 600 puud).
      3. Männi järglas- ja võrdluskatsealadel iga-aastane inventuur, 2019 kuni 2023 aastani (ca 24 ha).
      4. Kuuse järglaskatsealade rajamine 2020 aastal (ca 137 klooni järglased).
      5. Kuuse järglaskatsealade asendustaimede istutamine 2019 kuni 2023 aastani (ca 6500 metsataime).
      6. Kuuse järglaskatsealadel kõrguste mõõtmine, 2020 a (14 550 tk) ja 2021 a (15 900 tk) ning võrdluskatsealadel 2021 a (2 910 tk).
      7. Kuuse järglas- ja võrdluskatsealade iga-aastane inventuur, 2019 kuni 2023 aastani (ca 22 ha).
      8. Arukase uute plusspuude valimine puistutest 2019 ja 2020 aastal (ca 400 puistut).
      9. Arukase järglaskatsealade rajamine 2021 a (125 klooni järglased) ja 2022 a (125 klooni järglased).
      10. Arukase järglaskatsealade iga-aastane inventuur, 2021, 2022 ja 2023 aastal (ca 17 ha).
   3. Tellijal on õigus jooksvalt kontrollida Töö tegemise käiku. Töövõtja on kohustatud kohe­selt informeerima Tellijat Töö tegemise käigus tekkinud probleemidest ning nõutama Tellija juhiseid ja informatsiooni.
   4. Tellija esindaja: seemnemajanduse spetsialist Lauri Saapar, telefon: 5780 9100, e-post lauri.saapar@rmk.ee.

Töövõtja esindaja lepingu täitmisega seotud küsimustes on teadur Tiit Maaten, telefon: 529 6523, e-post [tiit.maaten@emu.ee](mailto:tiit.maaten@emu.ee).

1. **Töö üleandmine ja vastuvõtmine** 
   1. Töövõtja kohustub teostama Töö viie aasta jooksul ja andma Tellijale valmis Töö ja lõppraporti üle hiljemalt 1. detsembril 2023 a.

2.2. Töövõtja kohustub esitama Tellijale Töö vahearuanded igal lepinguaastal tehtud Töö kohta 01. augustiks ja 20. detsembriks, Juhul kui nimetatud kuupäevad satuvad puhkepäevadele, siis esimesel tööpäeval peale nimetatud tähtaega.

2.3 Tellija on kohustatud vahearuannete ja valmis Töö ja lõpparuande üleandmisel need üle vaatama 1 (ühe) kuu jooksul.

2.4 Tellija esitab Töövõtjale oma pretensioonid (edaspidi nimetatud **Vastuväited**) seoses Töö mittevastavusega 1 (ühe) kuu jooksul arvates vahearuande või Töö ja lõpparuande üleandmisest Töövõtja poolt.

2.5 Vahearuanded ja Töö ning lõpparuanne loetakse Tellija poolt heaks kiidetuks, kui Tellija ei ole esitanud Vastuväiteid punktis 2.4 nimetatud tähtaja jooksul.

2.6 Juhul, kui Tellija esitab oma Vastuväited, peab Töövõtja tegema Töös vastavad parandu­sed Tellija määratud tähtaja jooksul. Sellisel juhul loetakse vahearuanded ja Töö ning lõpparuanne üle antuks ja vastu võetuks, kui Töövõtja on teinud parandused ja Tellijal ei ole enam Vastuväiteid. Töö üleandmine ja vastuvõtmine vormistatakse kirjalikult aktiga ja allkirjastatakse Poolte poolt.

2.7 Pärast vahearuande heakskiitmist onTöövõtjal õigus järgmiseks jooksvaks aastaks Lepinguga ettenähtud rahastamisele.

1. **Tasu**
   1. Tellija maksab Töövõtjale Töö teostamise eest tasu kogusummas 299 240(kakssada üheksakümmend üheksa tuhat kakssada nelikümmend) eurot, milles sisaldub üldkulu 10% (kümme protsenti).

3.2 Tellija maksab Töövõtjale järgmiselt:

3.2.1. 25 000 (kakskümmend viis tuhat) eurot 14 päeva jooksul Lepingu sõlmimisest, esitatud arve alusel.

3.2.2. pärast 1. ja 2. vahearuande akteerimist 2019 aastal, kokku 41 240 (nelikümmend üks tuhat kakssada nelikümmend) eurot.

3.2.3. pärast 3. ja 4. vahearuande akteerimist 2020 aastal, kokku 78 000 (seitsekümmend kaheksa tuhat) eurot.

3.2.4. pärast 5. ja 6. vahearuande akteerimist 2021 aastal, kokku 60 000 (kuuskümmend tuhat) eurot.

3.2.5. pärast 7. ja 8. vahearuande akteerimist 2022 aastal, kokku 60 000 (kuuskümmend tuhat) eurot.

3.2.6. pärast 9. ja 10. vahearuande akteerimist 2023 aastal, kokku 35 000 (kolmkümmend viis tuhat) eurot.

* 1. Tellija tasub Töö eest Töövõtja poolt esitatud arvete alusel 14 (neljateistkümne) päeva jooksul.
  2. Arve esitamise aluseks on Poolte poolt allkirjastatud tööde vastuvõtmise akt.

**4 Poolte vastutus**

4.1 Pooled vastutavad oma Lepingust tulenevate kohustuste rikkumise eest, kui rikkumine on põhjustatud süüliselt.

4.2 Juhul, kui Töövõtja viivitab Töö üleandmisega üle kokkulepitud tähtaja, on Tellijal õigus nõuda leppetrahvi tasumist, mille suuruseks on 0,15% Lepingu kohaselt Töövõtjale maksta­vast tasust iga üleandmisega viivitatud kalendripäeva eest, kuid kokku mitte rohkem kui 30 protsenti Töövõtjale makstavast tasust. Tellijal on õigus Töö eest tasumisel vähendada Töövõtjale makstavat tasu leppetrahvi summa võrra.

4.3 Tellijal on õigus nõuda alapunktis 4.2 sätestatud leppetrahvi tasumist ka aja eest, mil Töövõtja teeb Töös parandusi tulenevalt Tellija Vastuväidetest.

4.4 Juhul, kui Tellija viivitab Töövõtjale tasu maksmisega üle kokkulepitud tähtaja, on Töö­võtjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 protsenti tasu­misega viivitatud summast.

4.5 Tellija peab esitama Lepingust tuleneva leppetrahvi nõude Töövõtjale hiljemalt kolme kuu jooksul arvates päevast, mil Tellijal tekkis leppetrahvi nõude esitamise õigus.

**5 Lepingu lõppemine ja lõpetamine**

5.1 Leping lõpeb, kui Lepingust tulenevad Poolte kohustused on mõlemapoolselt täielikult ja nõuetekohaselt täidetud.

5.2 Tellija võib Lepingu igal ajal olenemata põhjusest etteteatamistähtajata üles öelda. Selli­sel juhul on Tellija kohustatud tasuma Töövõtjale Lepingu ülesütlemise momendiks faktili­selt tehtud Töö eest. Toodud põhjusel Lepingu ülesütlemisel hüvitab Tellija Töövõtjale lisaks faktiliselt tehtud Töö eest tasumisele Lepingu ennetähtaegse ülesütlemisega tekitatud kahju, kuid mitte rohkem, kui 10 (kümme) protsenti Lepingus ettenähtud Töövõtjale makstavast tasust.

5.3 Kui Töö tegemise käigus on ilmselt selge, et seda ei tehta nõuetekohaselt, on Tellijal õigus määrata Töövõtjale tähtaeg puuduste kõrvaldamiseks, selle mittetäitmisel aga kas Lepingust taganeda ja nõuda kahjude hüvitamist, või teha Töö jätkamine ja puuduste kõrval­damine ülesandeks kolmandale isikule Töövõtja arvel.

5.4 Juhul, kui Töövõtja ei ole Tööd Tellijale üle andnud hiljemalt 1 (ühe) kuu möödumisel arvates kokkulepitud Töö üleandmise tähtajast, on Tellijal õigus ilma Töövõtjale kokkulepi­tud tasu maksmata Lepingust ühepoolselt taganeda ja nõuda sisse Lepinguga ettenähtud lep­petrahv ning tekitatud kahju.

**6 Teadete edastamine**

6.1 Üks Pool edastab Lepinguga seotud teated teise Poole Lepingus märgitud kontaktandmetest. Vastavate kontaktandmete muutusest on Pool kohustatud koheselt informeerima teist Lepingupoolt.

6.2 Teadete edastamine toimub telefoni, e-posti või posti teel, va juhtudel, kui Lepingus on ette nähtud teate kirjalik vorm. Kirjalikud teated saadetakse teisele Poolele e-postiaadressile või antakse teisele Poolele üle allkirja vastu. Kirjalik teade loetakse teisele poolele üle antuks, kui

postitamisest on möödunud 3 (kolm) kalendripäeva.

6.3 Poole nõue teisele Poolele, mis esitatakse tulenevalt Lepingu rikkumisest, peab olema kirjalikus vormis.

**7 Lõppsätted**

7.1 Kõik Lepingu muudatused jõustuvad pärast nende allakirjutamist mõlema Poole poolt allakirjutamise momendist või Poolte poolt kirjalikult määratud tähtajal.

7.2 Lepinguga seonduvaid eriarvamusi ja vaidlusi lahendavad Pooled eelkõige läbirääkimiste teel. Kui Lepingust tulenevaid vaidlusi ei õnnestu lahendada Poolte läbirääkimistega, lahen­datakse vaidlus kostja asukohajärgses kohtus.

**Poolte andmed ja allkirjad:**

# Tellija Töövõtja

Riigimetsa Majandamise Keskus Eesti Maaülikooli metsandus- ja maaehitusinstituut

Registrikood 70004459 Registrikood 74001086

Sagadi küla Haljala vald Kreutzwaldi 1 Tartu

Lääne-Viru maakond 45403 Konto 10102000084008

****

/allkirjastatud digitaalselt/ /allkirjastatud digitaalselt/

Esko Krinal Toomas Timmusk

#### Osakonna juhatajaDirektor

## 